text: Tilskuer-boom til speedway på Korskroen
  17 september 2014 kl. 10.02
  Tilskuertallet på Granly Speedway Arena på Korskroen er gået gevaldigt op i den netop sluttede speedway-sæson. 20.634 fans fandt nemlig vej til speedway i år, og det giver et tilskuergennemsnit på 2.948 pr. match, hvor der året før var knap 1.900.
  - Interessen for speedway er markant her omkring Esbjerg, konstaterer Erik Falk Svendsen, formand for Esbjerg Motorsport.
  Efter en heftig slutspurt endte Esbjerg Motorsport med at vinde sølvmedaljer, og når regnskabet gøres op efter en spændende sæson, er der stor tilfredshed med det resultat - og altså også mange tilskuere.
  